
Vă înaintăm alăturat, raportul comun asupra proiectului de Lege pentru aprobarea Ordonanţei de urgenţã a Guvernului nr.223/2020 privind aprobarea preluării de către Ministerul Transporturilor şi Infrastructurii a drepturilor şi obligaţiilor, inclusiv a obligaţiilor de plată a cotizaţiei anuale de membru al Organizaţiei de Colaborare a Căilor Ferate (OCCF) transmis Comisiei pentru buget, finanţe şi bănci şi Comisiei pentru transporturi şi infrastructură, cu adresa nr. PLx.105/2021 din 18 februarie 2021, Camera Deputaților fiind Cameră decizională. 
În raport cu obiectul și conținutul său, proiectul de Lege face parte din categoria legilor ordinare.
	PREŞEDINTE,
	       PREŞEDINTE,

	Şerban Ciprian-Constantin
	Bogdan - Iulian HUŢUCĂ

RAPORT COMUN
 asupra proiectului de Lege pentru aprobarea Ordonanţei de urgenţã a Guvernului nr.223/2020 privind aprobarea preluării de către Ministerul Transporturilor şi Infrastructurii a drepturilor şi obligaţiilor, inclusiv a obligaţiilor de plată a cotizaţiei anuale de membru al Organizaţiei de Colaborare a Căilor Ferate (OCCF)
În conformitate cu prevederile art. 94 şi 115 alin (3) din Regulamentul Camerei Deputaților, republicat, cu modificările ulterioare, Comisia pentru buget, finanțe și bănci şi Comisia pentru transporturi şi infrastructură au fost sesizate, prin adresa nr. PLx.105/2021 din 18 februarie 2021, spre dezbatere în fond, în procedură de urgenţă, cu proiectul de Lege pentru aprobarea Ordonanţei de urgenţã a Guvernului nr.223/2020 privind aprobarea preluării de către Ministerul Transporturilor şi Infrastructurii a drepturilor şi obligaţiilor, inclusiv a obligaţiilor de plată a cotizaţiei anuale de membru al Organizaţiei de Colaborare a Căilor Ferate (OCCF).

Aceast proiect de Lege a fost adoptat de Senat, în calitate de primă Cameră sesizată în şedinţa din 15 februarie 2021, cu respectarea prevederilor art.76, alin. (2) din Constituţia României, republicată.
Conform prevederilor art.75 din Constituția României, republicată și ale art.91 din Regulamentul Camerei Deputaților, republicat, cu modificările şi completările ulterioare, Camera Deputaților este Camera decizională.
La dezbaterea proiectului de Lege s-a avut în vedere avizul favorabil al Consiliului Legislativ, precum şi punctul de vedere al Ministerului Finanţelor, care susţine forma aprobată de Guvern.
Proiectul de Lege supus dezbaterii vizează aprobarea preluării de către Ministerul Transporturilor şi Infrastructurii a drepturilor şi obligaţiilor din sarcina sistemului feroviar naţional, în vederea  asigurării continuităţii de participare cu drepturi depline la Organizaţia de Colaborare a Căilor Ferate (OCCF), precum şi a plăţii cotizaţiei de membru al acestei organizaţii. De asemenea, proiectul prevede şi sumele restante, inclusiv a penalităţilor de întârziere datorate, în cuantum de 563.239,27 CHF ce se vor achita în contul  OCCF  din bugetul de stat prin bugetul Ministerului Transporturilor şi Infrastructurii.

În conformitate cu prevederile art. 61 şi art. 63 din Regulamentul Camerei Deputaților, republicat, cu modificările şi completările ulterioare, membrii Comisiei pentru buget, finanţe şi bănci au examinat proiectul de Lege menționat mai sus, în ședința cu prezenţă atât fizică cât şi online  din data de 30 martie 2021.    
La lucrările Comisiei, deputaţii și-au înregistrat prezența conform listei de prezenţă .
La dezbaterea proiectului de Lege a participat, în calitate de invitat, domnul Danciu Paul Cristian, consilier juridic şi domnul Staicu Mihail-George, Director de Cabinet în  Ministerul Transporturilor şi Infrastructuri.
Membrii Comisiei pentru transporturi şi infrastructură au examinat proiectul de lege în şedinţa din data de 24 martie 2021, aceştia au fost prezenţi confrom listei de prezenţă.

În urma examinării proiectului de Lege, deputații prezenți la lucrări au hotărât, cu majoritate de voturi, să propună plenului Camerei Deputaţilor un raport de adoptare al proiectului de Lege pentru aprobarea Ordonanţei de urgenţã a Guvernului nr.223/2020 privind aprobarea preluării de către Ministerul Transporturilor şi Infrastructurii a drepturilor şi obligaţiilor, inclusiv a obligaţiilor de plată a cotizaţiei anuale de membru al Organizaţiei de Colaborare a Căilor Ferate (OCCF), în forma adoptată de Senat.
 În raport cu obiectul și conținutul său, proiectul de Lege face parte din categoria legilor ordinare.
	PREŞEDINTE,

	      PREŞEDINTE,

	Ciprian-Constantin ŞERBAN
SECRETAR,

Zacharie Benedek
	Bogdan - Iulian HUŢUCĂ

       SECRETAR,
Iulius – Marian FIRCZAK



	Consilier parlamentar,
Iulia Ioana Mircea

Consilier parlamentar,

Monica Gabriela Tudor

	Şef serviciu,
Giorgiana Ene
Expert parlamentar,

Laura Elena Gheorghe

